Document ID: /roh_data/filtered/fineweb-2-filterrobots_roh.jsonl.gz/8986

Lehre bei der kantonalen Verwaltung
Emprendissadi tar l'administraziun chantunala
Apprendistato presso l'Amministrazione cantonale
Raffaella BacchiSteinbruchstrasse 187000 Churtel +41 81 257 32 <email-pii>
Durant in fufragnadi (1 fin 5 dis) pon scolaras e scolars interessads sa far in maletg dal mintgadi professiunal e da l'administraziun chantunala. Ellas ed els emprendan ad enconuscher las furmaturas ed ils furmaturs da la professiun e survegnan ina invista da glieud che lavura en questa professiun. Tut tenor la professiun emprendan ellas ed els ad enconuscher las maschinas, ils computers, l'iseglia ed ils materials sco er, co che quels vegnan duvrads en la professiun.
A la fin dal fufragnadi descrivan ils giuvenils en in rapport, co ch'els han gì durant il fufragnadi. Er la persuna d'accumpagnament scriva in rapport da qualificaziun a la fin dals dis da fufragnadi.
Fufragnadis sco commerzianta/commerziant vegnan purschids per regla tranter il schaner ed il zercladur. Fufragnadis en tut las autras professiuns purschain nus sin dumonda.
Nus ans legrain da tia annunzia per in fufragnadi cun il curs da la vita ed ina fotografia sco er cun l'ultim attestat da scola. Ta preschenta curtamain en ina brev ed ans lascha savair, tge professiun che t'interessa, sco er las datas pussaivlas, a las qualas ti vulessas gugent far il fufragnadi.
En cas da dumondas ans telefona simplamain: Luca Catricalà, telefon 081 257 32 34